Hugo Munthe-Kaas bosatte seg i Vestre Aker i 1908 hvor han fikk bygget "Villa Vangen". Han ble aktiv i Aker Høyre, var sekretær 1912–1916, ble viseformann i Vestre Aker Konservative Forening i 1917 og formann i 1919. Han kom med i herredsstyret i valget i 1916, og var viseordfører 1917–1919. Han ble igjen med i herredsstyre og formannskap 1923–1925. Han var også nestformann og fra 1927 formann i det kommunale selskapet Akersbanene, der han arbeidet for å utvide kommunikasjonsnettet i kommunen.